open-index/open-wikipedia-markdown huggingface dataset:
Thrash metal

**Thrash metal** er en undersjanger av heavy metal, og har sin opprinnelse fra starten til midten av 1980-tallet, hovedsakelig i USA og Tyskland,  spesielt inspirert av store NWOBHM-band, spesielt Motörhead.  Thrash metal-band fokuserte på hastighet og aggressivitet, hvor riffingen sto i sentrum. Metallica, Slayer, Anthrax og Megadeth blir sett på som «The Big 4» (*de fire store*) thrash metal-bandene.

## Historie
Bandet Metal Church fra Seattle spilte inn noen sanger som kan anses som begynnelsen på thrash metal i 1980–1981, men «The Beast Within» av Overkill fra New Jersey, spilt inn for første gang i 1981, regnes gjerne som den første virkelige thrash metal-låten. Denne ble spilt inn noen måneder før San Francisco-bosatte Leather Charm (senere kjent som Metallica) spilte inn sangen «Hit the Lights». Disse tidlige eksemplene på thrash metal var inspirert av britiske heavy metal-band som Judas Priest, Motörhead og Diamond Head, og amerikanske Riot, i tillegg til punk og amerikansk hardcore. En annen viktig inspirasjon er Venom. Venom ga ut debutalbumet *[[Welcome to Hell]]* i 1981 og *[[Black Metal (album)|Black Metal]]* i 1982, som var noe helt nytt på denne tiden; en unik vri av Motörhead og ondskap. Mange amerikanske band, inkludert Metallica, Slayer, Exodus og Testament ser på Venom som en direkte inspirasjon.

I løpet av få år hadde flere nye thrash metal-band oppstått, både i inn- og utland. Rundt Metallicas hjemsted, San Francisco Bay Area, vokste den største thrash metal-scenen fram med blant annet Megadeth (etter at Dave Mustaine ble kastet ut av Metallica), Exodus, Testament, Heathen, Dark Angel og Death Angel. På østkysten, i New York, fulgte andre band i Overkills fotspor, inkludert Anthrax og Nuclear Assault. Her var bandene mye mer inspirert av punk rock, noe som skapte to litt forskjellige musikkstiler i San Francisco Bay Area og New York.

Noen av tidligste thrash metal-bandene utenfor USA (med suksess) var Destruction, Sodom, Tankard og Kreator fra Tyskland som alle startet innen 1984.

## Kjente thrash metal-band

## Norske band

## Se også
**[[Get Thrashed]]*
*Liste over thrash metal-band på Wikipedia

## Referanser
Gravesham

**Gravesham** er et administrativt distrikt i Kent, England. Administrasjonssenteret er Gravesend.

Navnet Gravesham er først belagt i *[[Domesday Book]]* (1086), antagelig som en feilstaving av Gravesend. Da distriktet ble opprettet i 1974 valgte man å bruke denne feilaktige formen på distriktet, noe som har vakt en del undring. Distriktet dekker et areal på 99,02 km² og hadde 101&nbsp;720 innbyggere i 2011. 

## Steder i distriktet
*Chalk
*Gravesend
*Higham
*Meopham
*Shorne
*Vigo

## Referanser


## Eksterne lenker
*
«Foch» (R 99)

**«Foch»** (R 99) var et fransk hangarskip bygget i 1960, det var søsterskip til «Clémenceau». Etter 37-års tjeneste ble Foch i 2000 solgt til den brasilianske marinen og omdøpt «São Paulo».

Hun var det andre skipet oppkalt etter marskalk Ferdinand Foch. Det første var en tyngre krysser, som ble satt inn i tjeneste i 1932 og ble senket i 1942 i Toulon.


FS_Foch1.jpg|«Foch» i havna i Toulon
Meuse-Foch-RAM.jpg|«Foch» fyller drivstoff i åpent hav


## Eksterne lenker
*
Piła

**Piła** (IPA , tysk *Schneidemühl* ) er en by i den nordvestre delen av Polen med  innbyggere (2011). Byen ligger i det nordlige storpolske voivodskapet og er administrasjonssentret i Piła fylke (*powiat pilski*). Piła ligger ved elva Gwda og er et viktig vei- og jernbaneknutepunkt. Den er særlig kjent for sine parker og nærliggende skoger. Historisk hører byen til området Krajna, mellom to store historiske regioner: Pommern og Stor-Polen.

Piła ble grunnlagt i 14. århundre som ei lita bygd og fikk Magdeburg-rettighetene før året 1449. Bystatusen ble bekreftet av Sigismund I av Polen i 1513. Etter Polens første deling i 1772 ble byen annektert av Preussen. I 1945 ble Piła erklært festningby. Større deler av byen hadde blitt ødelagt under den 2. verdenskrigen. Mellom 1975 og 1998 var Piła administrasjonssentret i Piła voivodskap.

## Navn
Det polske navnet til byen betyr «sag» og knyttes til Piłas geografiske plassering i en elvedal mellom skoger. *Schneidemühl*, det tyske navnet som betyr «sagmølle», er sannsynlig avledet fra direkt tolkning av det polske stedsnavnet.

## Geografi
### Topografi
Piła ligger ved elva Gwda, mellom Wałcz- og Krajna innsjøområdene. Den er omgitt av furuskoger og høyland formet av isbre.

## Historie
Piła ble grunnlagt i 1380 som en liten landsby med Magdeburg-rettigheter. Den begynte snart å vokse, og ble Opaliński-familiens private by. I 1480 avstod Maciej Opaliński byen til Kasimir IV av Polen. I 1513 fikk den sine byrettigheter fornyet av Sigismund I av Polen. I det 16. århundre ble byen leid av familiene Bniński og Górka. I 1605 gav Sigismund III av Polen byen til sin andre kone Konstante av Østerrike. 

I 1772 ble Piła invadert og annektert av Preussen, like etter Polens første deling. I 1806 ble den gjenerobret av Hertugdømmet Warszawa, med ble avstått til Preussen igjen etter Wienerkongressen i 1815. Polsk språk ble forbudt i undervisning og byen opplevde en betydelig tysk innvandring. Frem til 1846 tilhørte Piła Storhertugdømmet Poznań, som da ble omdøpt til Provinsen Posen, og ble del av Tyskland etter 1871. I tråd med germaniseringspolitikken til Preussen og Tyskland ble bynavnet forandret til *Schneidemühl* i 1874. Under andre verdenskrig ble 75&nbsp;% av byen ødelagt, og nesten 90&nbsp;% av den historiske gamlebyen lå i ruiner. Etter Potsdamkonferansen i 1945 ble byen igjen del av Polen under navnet Piła.

## Personer
*Stanisław Staszic, polsk opplysningsmann
*Carl Friedrich Goerdeler, tysk politiker

## Se også
*Parowozownia Pilska Okraglak

## Referanser


## Eksterne lenker
*
Batumi

**Batumi** (georgisk:  **) er en georgisk by ved Svartehavet bare 20 km fra den tyrkiske grensen. Den er hovedstad for den autonome republikken Adsjaria. Målt i folketall er Batumi er den nest største byen i landet; . Byen er viktig siden den var siste stopp på transkaukasusbanen og utskipningshavn for olje fra oljefeltene rundt Baku.

## Historie
Batumi ligger på samme sted som den tidligere greske kolonien *Batis*. De første moderne kildene nevner at byen var befestet i løpet av 1000-tallet. Området var da under georgisk kontroll frem til 1500-tallet, da det ble avstått til Det osmanske rike. 

I 1878 ble byen avstått til Russland som følge av San Stefano-traktaten.

Etter tsarens fall rykket først tyrkiske styrker inn i april 1918, fulgt av britiske styrker i desember samme år. De britiske styrkene okkuperte Batumi frem til juli 1920.

Batumi er et populært turistmål, særlig i sommermånedene, på grunn av stranda og de mange utestedene. Byen er også kjent for sin kasinovirksomhet.

## Klima
Batumis klima er sterkt påvirket av landstrømmen fra Svartehavet og er underlagt den orografiske effekten av nærliggende åser og fjell, noe som resulterer i betydelig nedbør gjennom det meste av året, noe som gjør Batumi til den våteste byen i både Georgia og hele Kaukasusregionen.

Den gjennomsnittlige årlige temperaturen i Batumi er 12,4 °C. Januar er den kaldeste måneden med en gjennomsnittstemperatur på 3 °C. August er den varmeste måneden, med en gjennomsnittstemperatur på ca. 22 °C.

## Referanser


## Eksterne lenker
*
Atlanterhavsveien

__NOTOC__

**Atlanterhavsvegen** er et 8,3&nbsp;km langt stykke av en nasjonal turistvei på Nordmøre i Møre og Romsdal.

Opprinnelig var atlanterhavsvegen et 8&nbsp;274 meter langt veistykke på fylkesvei 64 mellom Vevang i Eide og Kårvåg i Averøy som avløste fergesambandet mellom Ørjavik og Tøvik i de to kommunene 7. juli 1989. Dette anlegget består blant annet av åtte broer på til sammen 891 meter og går over en hel del holmer og skjær. Veien kostet 122 millioner kroner i 1989 og var delvis bompengefinansiert. Bommen ble fjernet i juni 1999.

Traseen langs fylkesvei 64 ble opprinnelig planlagt for jernbane tidlig på 1900-tallet, men den ideen ble skrinlagt for godt i 1935. Planleggingen av veistrekningen kom i gang på 1970-tallet. Byggingen startet 1. august 1983. Senere har turistveien blitt utvidet, slik at den idag går mellom Bud i Fræna og Kårvåg, traséen følger fra vest mot øst fylkesvei 6060, fylkesvei 6064, fylkesvei 663, 
fylkesvei 6060, fylkesvei 6070 og fylkesvei 64.

Atlanterhavsveien er landets åttende best besøkte naturbaserte turistattraksjon (2004) med 283&nbsp;500 besøkende. Veistrekningen er foreslått vernet i Nasjonal verneplan for veger, bruer og vegrelaterte kulturminner.

## Priser
I september 2005 ble Atlanterhavsvegen kåret til Århundrets byggverk 1905–2005 i Møre og Romsdal. Den har også blitt kåret til verdens fineste bilvei av den britiske avisen The Guardian.

## Broer på Atlanterhavsveien fra vest mot øst
* Vevangstraumen bro, 119 meter – seilingshøyde 10 meter
* Hulvågen broer, 3 broer på til sammen 239 meter – seilingshøyde 4 meter
* Storseisundet bro, 260 meter – seilingshøyde 23 meter
* Geitøysundet bro, 52 meter – seilingshøyde 6 meter
* Lille Lauvøysund bro, 52 meter – seilingshøyde 3 meter
* Store Lauvøysund bro, 115 meter – seilingshøyde 7 meter

## Referanser




## Eksterne lenker
* 
* Nasjonale turistveier om Atlanterhavsveien
* The Atlanticroad 
* Visit Molde – Atlanterhavsveien
Greatest Hits

**Greatest Hits** er en standardtittel for en artists plate med sine største hits, og kan sikte til:
## Musikk
* ''Greatest Hits 1970–1978'' (Black Sabbath)
* ''Greatest Hits'' (5ive)
* ''Greatest Hits'' (Alan Jackson)
* ''Greatest Hits Vol II'' (Alan Jackson)
* ''Greatest Hits'' (Alice in Chains)
* ''Greatest Hits'' (Bone Thugs-n-Harmony)
* ''Greatest Hits'' (Foo Fighters)
* ''Greatest Hits'' (Guns N' Roses)
* ''Greatest Hits'' (Ike & Tina Turner)
* ''Greatest Hits'' (Queen)
** *[[Greatest Hits: We Will Rock You Edition]]*, ny utgave av samme album
* ''Greatest Hits II'' (Queen)
* ''Greatest Hits III'' (Queen)
* ''Greatest Hits'' (Queensrÿche)
* ''Greatest Hits'' (Steely Dan)
* ''Greatest Hits'' (The Band)
* ''Greatest Hits'' (The Cars)
* ''Greatest Hits'' (The Doors)
* ''Greatest Hits'' (Tom Petty and the Heartbreakers)
* ''Greatest Hits'' (Tupac Shakur)

## Videospill
* Greatest Hits (PlayStation)
Bug (elv)

**Bug** (polsk), **Vestre Buh** (ukrainsk: За́хідний Буг – *Zakhidnyj Buh*; belarusisk: Захо́дні Буг – *Zakhodni Buh*) eller **Vestre Bug** (russisk: За́падный Буг – *Zapadnyj Bug*) er ei elv i Ukraina, Belarus og Polen.

Den begynner nær landsbyen Verkhobuzj i Lviv oblast i Ukraina. Herfra renner den nordvestlig, og danner over en lang strekning grensa mellom Ukraina og Polen, og senere mellom Belarus og Polen. Nordvest for Brest forlater den grensa og renner mot vest til den munner ut i elva Narew på østbredden av den kunstige Zegrzesjøen, rundt 30 kilometer nord for den polske hovedstaden Warszawa. Bug er forbundet med Wisła som renner ut i Østersjøen. 

Navnet *Vestre Buh/Bug* brukes for å skille den fra Søndre Buh/Bug i Ukraina.

Bug er 772&nbsp;km lang (hvorav 587&nbsp;km i &ndash; eller langs &ndash; Polen) og er den fjerde lengste elva i Polen. Den drenerer et område på 39&nbsp;400&nbsp;km², hvorav 19&nbsp;300&nbsp;km² (50 %) i Polen, 11 400 km² (26 %) i Belarus og 8 700 km² (24 %) i Ukraina. Sammen med Narew har den et nedslagsfelt på 73 500 km².

Blant byene som ligger ved Bug, er Volodymyr, Wlodawa, Brest, Terespol, Drohiczyn, Wyszkow og Serock.

## Referanser


## Eksterne lenker
*
Greatest Hits (Queen)

Det har blitt utgitt tre forskjellige utgaver av ***Greatest Hits*** fra det britiske rockebandet Queen.

## Elektra Records

Den første *Greatest Hits* ble utgitt av plateselskapet Elektra Records i 1981, kun i Storbritannia, ble landets mestselgende plate noensinne,  og ble utsolgt. I 1994 ble den utgitt igjen av Parlophone med tre ekstra sanger.

### Spor
Sangene på denne første *Greatest Hits* var:
#«Another One Bites the Dust»
#«Bohemian Rhapsody»
#«Crazy Little Thing Called Love»
#«Killer Queen» 
#«Fat Bottomed Girls»
#«Bicycle Race»
#«Under Pressure»
#«We Will Rock You»
#«We Are the Champions»
#«»
#«Somebody to Love»
#«You're My Best Friend»
#«Keep Yourself Alive»
#«»

På den originale vinyl-utgaven var sangene som følger:
*Side 1:
##«Another One Bites the Dust»
##«Bohemian Rhapsody»
##«Crazy Little Thing Called Love»
##«Killer Queen»
##«Fat Bottomed Girls»
##«Bicycle Race»
##«Tie Your Mother Down»
*Side 2:
##«We Will Rock You»
##«We Are the Champions»
##«»
##«Somebody to Love»
##«You're My Best Friend»
##«Keep Yourself Alive»
##«»
##«Under Pressure»

## Hollywood Records

I 1992 ble *Greatest Hits* utgitt av Hollywood Records i USA, og var ment som et tillegg til *Classic Queen*.

### Spor
Sangene på denne *Greatest Hits* var:
#«We Will Rock You»
#«We Are the Champions»
#«Another One Bites the Dust»
#«Killer Queen»
#«Somebody to Love»
#«Fat Bottomed Girls»
#«Bicycle Race»
#«You're My Best Friend»
#«Crazy Little Thing Called Love»
#«Now I'm Here»
#«»
#«Seven Seas of Rhye»
#«»
#«»
#«Don't Stop Me Now»
#«Good-Old Fashioned Lover Boy»
#«I Want to Break Free»

## Parlophone

*Greatest Hits* fra Parlophone, utgitt i 1994, var for det meste en gjenutgivelse av Elektra-utgivelsen fra 1981, men hadde noen ekstra sanger, som ga totalt 17 sanger, og regnes sammen med Greatest Hits II som den definitive Queen-samlingen.

### Spor
Sangene på denne plata var:
#«Bohemian Rhapsody»
#«Another One Bites the Dust»
#«Killer Queen»
#«Fat Bottomed Girls»
#«Bicycle Race»
#«You're My Best Friend»
#«Don't Stop Me Now»
#«»
#«Crazy Little Thing Called Love»
#«Somebody to Love»
#«Now I'm Here»
#«Good Old-Fashioned Lover Boy»
#«»
#«»
#«Seven Seas of Rhye»
#«We Will Rock You»
#«We Are the Champions»

## Se også
*Greatest Hits II
*Greatest Hits III
*Greatest Hits: We Will Rock You Edition

## Eksterne lenker
*
Hans Rev

**Hans Rev**, også kalt **Hans Reff** eller **Ræff** (trolig født før ca. 1490 i Danmark, død juli/august 1545 i Oslo) var kannik i Nidarosdomen og ble i 1525 katolsk biskop av Oslo. Ved reformasjonen måtte han gå av. Han tok kongens parti under den politiske striden og overlot formelt Oslo bispedømme med alle sine eiendommer til Christian III. Kongen lot ham komme tilbake som kirkelig leder og han ble slik den første lutherske biskop. Han var den eneste blant de norske biskoper som gikk over til den nye lære. 

Mellom 1541 og 1545 ble han kongelig embedsmann og  titulert *superintendent* (som titulatur forløper for den lutherske bispetittel i Norge) for Oslo bispedømme, som da var blitt sammenslått med det gamle Hamar bispedømme.

## Referanser
Skawa

**Skawa** er en sideelv til Wisła i Polen. Den har sitt utløp ved landsbyen Spytkowice, 12 km vest for den lille byen Rabka Zdrój i Beskidene. Ved dens bredd ligger småbyene Jordanów, Maków Podhalański, Sucha Beskidzka, Wadowice og den noe større Zator, før den etter 78 km tømmer seg i Wisła.

## Eksterne lenker
*
Rega

**Rega** er en 167,8 kilometer lang polsk elv som renner ut i Østersjøen. Elven drenerer et område på  km². Den renner gjennom den historiske regionen Pommern i det nordvestlige Polen.

Rega starter på Det pommerske innsjøplatå mellom Świdwin og Złocieniec. Det er ingen enighet om hvor den offisielle kilden ligger. Elva renner nordover forbi byene Świdwin, Łobez, Resko, Płoty, Gryfice og Trzebiatów. Elven er delt i munningen. Stara Rega, det gamle løpet, renner gjennom innsjøen Resko Przymorskie før den renner ut i Østersjøen ved Dźwirzyno. Den nye Rega, en kunstig arm av elva, renner ut i Østersjøen ved Mrzeżyno.
 
## Bilder

Rega w Świdwinie.jpg|Rega - Świdwin
Syrenka łobeska.jpg|Rega - Łobez, (Sirene)
Rega bridge Resko 2007-08.jpg|Rega - Resko
Rega bridge Ploty 2007-08.jpg|Rega - Płoty
Gryfice 2007 bird's-eye view 12.jpg|Rega - Gryfice
Trzebiatow Old Town bird's-eye view 2007-10b.jpg|Rega - Trzebiatów
East Mrzezyno bird's-eye view 2007-10.jpg|Rega - Østersjøen (Mrzeżyno)


## Referanser


## Eksterne lenker
*
Kansas Bureau of Investigation

**Kansas Bureau of Investigation** (**KBI**) er en politietat i den amerikanske delstaten Kansas med ansvar for etterforskning av alvorlige lovbrudd på delstatsnivå, kriminaltekniske laboratorietjenester og strafferettslige datasystemer.

KBI ble opprettet i 1939 for å bekjempe den økende mengden og kompleksiteten av lovbrudd generelt og bankran spesielt.

Etaten er underlagt generaladvokatens kontor og er inndelt i fem divisjoner: Feltetterforskning, Spesialoperasjoner, Kriminalteknisk laboratorium, Strafferettslige informasjonstjenester, og Administrasjon.

## Referanser


## Eksterne lenker
*
Colorado Bureau of Investigation

**Colorado Bureau of Investigation** (**CBI**) er en er en politietat i den amerikanske delstaten Colorado med ansvar for etterforskning av alvorlige lovbrudd på delstatsnivå, kriminaltekniske laboratorietjenester og strafferettslige datasystemer.

CBI ble opprettet i 1967 som en etat under generaladvokatens kontor. CBI er idag underlagt departementet for offentlig trygghet. Etaten tilbyr kriminaltekniske laboratorietjenester; forvalter delstatens strafferegister, våpenregister og registeret over seksualforbrytere; og etterforsker organisert kriminalitet, brudd på hasardlovgivningen og rømte forbrytere.

## Referanser


## Eksterne lenker
*
Somebody to Love

«**Somebody to Love**» er en Queen-sang skrevet av Freddie Mercury, fra plata *[[A Day at the Races (plate)|A Day at the Races]]*. Som hiten fra den forrige plata *[[A Night at the Opera (plate)|A Night at the Opera]]*, «Bohemian Rhapsody», tar denne sangen i bruk avanserte metoder med å multiplisere Mercurys stemme, men denne gangen for å imitere et gospelkor.

Under Freddie Mercurys minnekonsert var det George Michael som sang denne sangen med Queen, med et gospelkor som bakgrunnssangere. Han har sagt at han synes det var så fantastisk at da han lot bare publikum synge ordet «love» på sangens høydepunkt, hadde alle 72&nbsp;000 publikummerne den samme synkende skalaen som Mercurys originalsang hadde.

## Kilder

## Eksterne lenker
*
Tennessee Bureau of Investigation

**Tennessee Bureau of Investigation** (**TBI**) er en politietat i den amerikanske delstaten Tennessee med ansvar for etterforskning av alvorlige lovbrudd på delstatsnivå, kriminaltekniske laboratorietjenester og strafferettslige datasystemer.

TBI ble opprettet 14. mars 1951 som følge av et grufullt mord i desember 1949. Mordet vekket avsky hos folk i hele regionen og det ble fremmet krav om et uavhengig etterforskningsorgan på delstatsnivå.

TBI er organisert i fem hoveddivisjoner: Kriminaletterforskning, Narkotikaetterforskning, Kriminaltekniske tjenester, Informasjonssystemer, og Administrasjon.

## Referanser


## Eksterne lenker
*
Nida (elv)

**Nida** er en elv i det sentrale Polen, en sideelv til Wisła med en lengde på 151 km og et dreneringsområde på  km².

## Referanser


## Eksterne lenker
*
You’re My Best Friend

**«You're My Best Friend»** er en energisk, «poppy» Queen-sang skrevet av John Deacon, først utgitt på plata *[[A Night at the Opera (plate)|A Night at the Opera]]* fra 1975. Sangen dukket også opp på platene *[[Greatest Hits (Queen)|Greatest Hits]]* (1981) og *[[Classic Queen]]* (1992). Den ble skrevet til Deacons kone Veronica, og det er Deacon som spiller elektrisk piano.

:John Deacon: *Vel, Freddie likte ikke det elektriske pianoet, så jeg tok det med hjem, og begynte å lære meg det, og det var slik sangen ble til; den ble til mens jeg lærte meg å spille elektrisk piano. Den ble skrevet til det instrumentet, og passer best til det. Du vet, det høres best ut på instrumentet du skrev det på.*

:Freddie Mercury: *Jeg nekta å spille den fordømte tingen [det elektriske pianoet]. De er fæle, og jeg liker dem ikke. Hvorfor spille dem når du har et kjempeflott stort ekte piano? Nei, jeg tror det han [John] prøver å si er at det var den effekten som trengtes.*

## Kilder

## Eksterne lenker
*
I’m in Love with My Car

**«I'm in Love With My Car»** er en sang av det britiske rockebandet Queen. Den er skrevet og sunget av trommeslageren Roger Taylor, og er en av de mest kjente han har skrevet for Queen. Den er sang nummer 3 på albumet *[[A Night at the Opera (plate)|A Night at the Opera]]* fra 1975, 3 minutter og 5 sekunder lang.

Den var opprinnelig en spøk, i det minste ble den ansett å være det av Brian May da han hørte et demo-opptak av den. På dette opptaket spiller Taylor selv gitar (*red special*), mens Brian May tar seg av dette på senere opptak. Roger Taylor sang hovedvokalen, og fikk dermed demonstrert sin kontratenor. Billydene på slutten av sangen stammer fra Taylors bil på den tiden, en Alfa Romeo. Sangen er tilegnet John Harris, en av bandets roadies, som hadde inspirert Taylor til å skrive teksten. Hans Triumph TR4 skal ha vært «hans livs kjærlighet».

Da den første singelen fra albumet skulle slippes ba Taylor Freddie Mercury som skrev sangen på A-siden (Bohemian Rhapsody) å sette «I'm in Love With My Car» på B-siden, fordi han var så glad i den. Det sies at han stengte seg selv inne i et skap inntil Mercury aksepterte. Denne avgjørelsen kom til å gi bandet et internt problem, Taylors nummer var bare en B-side, men det genererte like mye royalties som A-siden gjorde.

Sangen ble ofte spilt på konserter i perioden 1977-'81. Taylor sang og spilte trommer, mens Mercury spilte piano. Roger Taylor gjorde covere av sangen under solokonserter og konserter med The Cross. Under disse spilte han gitar istedenfor trommer.

Den har blant annet blitt brukt i reklamer for bilmerket Jaguar.

## Kilder
’39

**«'39»** er en sang av det britiske rockebandet Queen, fra deres suksessplate *[[A Night at the Opera (plate)|A Night at the Opera]]*. Den er en folkemusikkinspirert sang skrevet og sunget av gitarist Brian May, spilt med akustisk gitar. Bassist John Deacon spiller kontrabass på denne sangen.

Sangen er science fiction-inspirert, og handler om en mann som drar fra jorda for å kolonisere nye verdener, og på grunn av hva Einsteins relativitetsteori går ut på (at jo nærmere man kommer lysets fart, jo saktere går tida). Så det som for ham bare er ett år, er hundre år på jorda, så når han kommer tilbake er alle han var glad i døde, men etterkommerne deres lever videre.

May har hovedvokalen på sangen, foruten også en del koring sammen med Taylor som også bidro med den falsetto.

Den ble sluppet som en B-side til singelen «You're My Best Friend». Bassist John Deacon spiller el-piano i tillegg til bass på singelversjonen. Sangen ble første gang framført i Glasgow i september 1976, og gruppa spilte den jevnlig fram til desember 1979. I 1984 ble den framført tidvis, og da med Mercury som hovedvokalist. George Michael framførte «'39» ved Freddie Mercury Tribute Concert i april 1992.

## Personell
* Brian May - akustiske og elektriske gitarer, hovedvokal og kor
* Freddie Mercury - kor
* Roger Taylor - basstromme, tamburin og kor
* John Deacon - kontrabass

## Referanser


## Eksterne lenker
* 
*  Sangtekst hos Queens offisielle nettsted
Attorney general

**Attorney general** er i engelskspråklige land en embetstittel som innebærer en kombinasjon av det som i andre land er justisminister, regjeringsadvokat og riksadvokat. Stillingsinnholdet vil variere mellom enkelte jurisdiksjonene.

## Australia
I Australia er den føderale generaladvokaten kronens høyeste rettsembetsmann og medlem av kabinettet. Generaladvokaten er sjef for justisdepartementet og minister med ansvar for politi, juridiske saker og den australske sikkerhetstjenesten.

## Canada
I Canada er den føderale generaladvokaten og justisministeren kombinert i ett embete på kabinettnivå. Som generaladvokat er han kronens høyeste rettsembetsmann, og som justisminister er han beskjeftiget med justispolitikk og politiske beslutninger i forhold til rettsvesenet.

## England og Wales
I England og Wales er *[[Attorney General for England and Wales|generaladvokaten for England og Wales]]* den høyeste rettsembetsmann i England og Wales, og gir råd og representerer kronen og offentlige etater i retten. Det er egne generaladvokater for hertugdømmene Cornwall og Lancaster.

## USA
I USA er den *føderale* attorney general identisk med USAs justisminister. 

### Delstatene og de øvrige jurisdiksjonene
I de amerikanske delstatene, District of Columbia, Amerikansk Samoa, Guam, Nord-Marianene, Puerto Rico og De amerikanske Jomfruøyer har alle hver sin, tilsammen 56 *attorney generals*. Disse embetene skal blant annet yte juridisk rådgivning til forvaltningen, være sivilombud i saker som gjelder barn, forbrukere, konkurranselovgivning og offentlig forvaltning. De skal foreslå lover og gjennomføre føderal og statlig lovgivning. De representerer staten i sivile saker for domstolene, og behandler straffesaker i ankeomgangen og dessuten straffesaker av generell betydning for delstaten.

## Referanser
Seven Seas of Rhye

**«Seven Seas of Rhye»** sies å være en referanse til de syv gode årene i Bibelen, men det er antagelig mer kjent for å være en sang av det britiske rockebandet Queen, skrevet av bandets vokalist og frontmann Freddie Mercury. Sangen er den siste på plata *[[Queen II]]* fra 1974, men er også inkludert &ndash; på et uferdig stadium &ndash; på bandets første plate, *[[Queen (plate)|Queen]]*.

Mercury var en zoroastrier , slik at «Seven Seas of Rhye» kan derfor betraktes som en zoroastrisk referanse til boka *Bundahisn*en (Skapelsen):

:*Den dagen Tishtar laget regnet, når sjøene reiste seg derfra, ble hele stedet, halvveis dekket av vann, konvertert til syv deler; denne delen, så mye som halvparten, er midten, og seks deler rundt; disse delene blir sammen kjent som Khvaniras.* http://www.avesta.org/pahlavi/bund7.html

## Eksterne lenker
*
At the Beeb

***Queen at the Beeb*** er en vinyl og CD av det britiske rockebandet Queen. Den ble også utgitt i USA i 1995 under tittelen ***Queen at the BBC***.

Den ble innspilt i to omganger for BBC Radio 1s program «Sound of the 70s». De første fire sporene ble innspilt 5. februar 1973, og resten 3. desember 1973.

Alle sporene var på plata *[[Queen (plate)|Queen]]*, utenom «Ogre Battle», som kom på *[[Queen II]]*.

## Sporliste
#«» (Freddie Mercury)
#«Keep Yourself Alive» (Brian May)
#«Doin' All Right» (Brian May/Tim Staffell)
#«» (Freddie Mercury)
#«Ogre Battle» (Freddie Mercury)
#«» (Freddie Mercury)
#«» (Roger Taylor)
#«» (Brian May)

## Kilder
* 

## Eksterne lenker
*
Stiff Little Fingers

**Stiff Little Fingers** er et nordirsk punkband etablert i 1977. Bandet hadde mye innvirkning på andre punkband.

## Album

* *[[Inflammable Material]]* (1978)
* *[[Nobody's Heroes]]* (1980)
* *[[Hanx!]]* (1980) – konsertalbum
* *[[Go For It]]* (1981)
* *[[Now Then]]* (1982)
* *All The Best* (1983) – singles collection, 1978-83
* *[[See You up There!]]* (1989) – konsertalbum
* *[[Flags and Emblems]]* (1991)
* *[[Get A Life]]* (1994)
* *[[Tinderbox]]* (1997)
* *[[Hope Street]]* (1999)
* *[[Guitar and Drum]]* (2003)

## Eksterne lenker
* 
*
Greatest Hits II (Queen)

***Greatest Hits II*** er et samlealbum fra det britiske rockebandet Queen, utgitt i 1991. Den ble utgitt mindre enn en måned før vokalist Freddie Mercury døde.

## Sporliste
#«A Kind of Magic» (Roger Taylor)
#«Under Pressure» (David Bowie, John Deacon, Brian May, Freddie Mercury)
#«Radio Ga Ga» (Roger Taylor)
#«» (Queen)
#«I Want to Break Free» (Queen)
#«Innuendo» (Queen)
#«» (Freddie Mercury)
#«Breakthru» (Queen)
#«Who Wants to Live Forever» (Brian May)
#«» (Queen)
#«» (Queen)
#«I'm Going Slightly Mad» (Queen)
#«» (Queen)
#«Hammer to fall» (Brian May)
#«» (John Deacon, Freddie Mercury)
#«The Show Must Go On» (Queen)
#«» (Queen)

## Eksterne lenker
*
Greatest Hits III (Queen)

***Greatest Hits III*** ble utgitt i 1999, og er en samling av senere Queen-sanger og soloprosjekter, samt sanger fremført sammen med andre artister.

## Sporliste
# «The Show Must Go On» fremført av Queen og Elton John, 4.35
# «Under Pressure» fremført av Queen og David Bowie, 4.08
# «Barcelona» fremført av Freddie Mercury og Montserrat Caballé, 4.25
# «Too Much Love Will Kill You» fremført av Queen, 4.18
# «Somebody to Love» fremført av Queen og George Michael, 5.07
# «» fremført av Queen, 5.22
# «» fremført av Queen, 4.37
# « (The Words of Love)» fremført av Queen, 4.29
# «» fremført av Brian May, 4.09
# «» fremført av Freddie Mercury, 3.37
# «» fremført av Queen, 4.45
# «The Great Pretender» fremført av Freddie Mercury, 3.26
# «» fremført av Queen, 3.31
# «Another One Bites the Dust» fremført av Queen og Wyclef Jean, 4.20
# « (Only the Good Die Young)» fremført av Queen, 4.11
# «», fremført av Queen, 4.22
# «Thank God It’s Christmas», fremført av Queen, 4.19

## Kilder

## Eksterne lenker
*
Lydkassett

**Lydkassett** (forkortet **CC** og **MC** etter de engelske uttrykkene for lydkassetten *Compact Cassette* og *Music Cassette*), oftest bare kalt **kassett** er et lagringsmedium spesielt beregnet på innspilling og gjengivelse av lyd. Kassettene ble introdusert i 1963. I 1965 begynte masseproduksjon av kassetter og ferdiginnspilte kassetter som inneholdt musikk. Til å begynne med var det flere typer lydkassetter, blant annet Stereo 8, men etter hvert ble den såkalte kompaktkassetten (Compact Cassette) fra Philips enerådende. Den ble siden avløst av CD-plater som ble stadig vanligere i bilspillere og i bærbare musikkanlegg. Nest etter LP-platen var kompaktkassetten det viktigste lagringsmediet for musikk frem til de digitale mediene overtok.

Kassetten består av et magnetbånd som beveger seg mellom to spoler. Spolene blir drevet av en motor i avspilleren. Båndet er beskyttet av et plastikklokk, bortsett fra på bunnen av kassetten, der båndet blir avlest av spilleren.

Det er viktig at båndet blir trukket forbi lydhodet med jevn og riktig hastighet. En capstan er en metallstang festet i et svinghjul. Capstan går inn i ene hullet i kassetten og en gummirulle presser båndet mot capstan.

Båndet har fire spor, to for hver side, slik at man har mulighet for stereolyd. Sporet lengst til høyre er for venstre kanal. Spor nummer to fra høyre er til høyre kanal. Ved monoinnspilling blir høyre halvdel av båndet benyttet. Med denne teknikken kan stereo og monoinnspilte bånd spilles av både på stereo og monomaskiner. Når båndet er spilt til enden, vendes kassetten horisontalt og den andre halvdelen av båndet kan spilles.

## Andre kassettmedier
* ADAT – lyd
* Betamax – video
* DAT (Digital Audio Tape) – lyd
* VHS (Video Home System) – video

## Eksterne lenker
*
Pasłęka

**Pasłęka** (tysk: *Passarge*) er en elv i det nordlige Polen som renner ned til Østersjøen nær byen Braniewo. Den er 186 km lang og har et nedslagsområde på  km².

## Eksterne lenker
*
Platforma Obywatelska

**Platforma Obywatelska** (**PO**) (norsk: «Borgerplattformen») er et kristendemokratisk og liberal-konservativt politisk parti i Polen. Foran parlamentsvalget i Polen 2023 inngikk PO i borgerkoalisjonen Koalicja Obywatelska (KO).

## Historie
PO ble dannet før parlamentsvalget i 2001 av Andrzej Olechowski, Maciej Płażyński og Donald Tusk, som en sammenslutning av økonomisk liberale og konservative krefter med røtter i Solidaritet. Det har avgrenset seg fra den kirkelige, katolsk-nasjonalistiske høyresiden, og er et parti med en klar pro-europeisk profil. Partiet står dermed for en mindre nasjonalistisk og konfronterende linje i forhold til Polens naboland enn Kaczynski-regjeringen gjorde. 

Bakgrunnen for dannelsen av partiet var at den tidligere utenriks- og finansministeren, den da partiløse Andrzej Olechowski, fikk overraskende stor oppslutning ved presidentvalget i 2000, etter å ha foreslått privatisering av offentlige tjenester, forenkling av regelverket for næringsdrivende og flat skatt. Borgerplattformen er pragmatisk og kan samarbeide med både den klerikalnasjonale delen av høyresida og de teknokratiske strømningene som dominerer det sosialdemokratiske venstre.  

Ved valget i 2001 ble det nest største parti. Det var i opposisjon inntil parlamentsvalget i 2007, da partiet gjorde et brakvalg med 41,51&nbsp;prosent av stemmene. Etter dette valget ble partileder Donald Tusk ny statsminister, og satt som statsminister fram til han i 2014 ble valgt som ny president for Det europeiske råd. Han ble etterfulgt som statsminister av Ewa Kopacz, som satt fram til partiet i parlamentsvalget i 2015 gikk betydelig tilbake, til en oppslutning på 24,1&nbsp;prosent, 

## Partiledere
* 2001-2002: Maciej Płażyński
* 2002-2014: Donald Tusk
* 2014&ndash;2016: Ewa Kopacz
* 2016–29. januar 2020: Grzegorz Schetyna
* 29. januar 2020–3. juli 2021: Borys Budka
* 2021– Donald Tusk

## Valgresultater ved parlamentsvalg
*2001: 12,7&nbsp;% 
*2005: 24,1&nbsp;%
*2007: 41,5&nbsp;%
*2011: 39,2&nbsp;%
*2015: 24,1&nbsp;%
*2019: 27,4 %
*2023: 30,4 % (Borgerkoalisjonen) 

## Referanser


## Eksterne lenker
*
Jan Bielecki

**Jan Krzysztof Bielecki** (født 3. mai 1951, Bydgoszcz, Polen) er en polsk liberalistisk politiker og økonom. Han er siden 2001 medlem av Platforma Obywatelska («Borgerplattformen»).

Fra 1980 var han rådgiver for Solidaritet. Han ble medlem av det liberale partiet KLF i 1990. Fra januar til desember 1991 var han Polens statsminister. Mellom 1992 og 1993 var han minister for europeisk integrasjon. Siden 1993 er han Polens representant ved den europeiske bank for gjenoppbygning og utvikling.

Bielecki ble i 2010 tildelt Den hvite ørns orden.

## Referanser
Generaladvokaten

**Generaladvokaten**, tidligere **generalkrigsadvokaten**, var den øverste militære påtalemyndighet i Norge og var overordnet krigsadvokatene. Embetet var underlagt riksadvokaten i påtalespørsmål. I fredstid var generaladvokaten og krigsadvokatene underlagt statsadvokatene, og direkte underlagt riksadvokaten i krigstid.

I 2024 ble embetet avviklet og funksjonen overtatt av Riksadvokaten fra 1. juli 2024.

## Historie
Embetets historie begynte i 1646. Ved ny militær rettergangslov i 1901 ble betegnelsen auditør tatt bort og tittelen som Generalkrigkommisær Under generaladvokaten sorterte krigsadvokatene for Sør-Norge og krigsadvokatene for Nord-Norge. 

## Virke
Instruks for generaladvokaten og krigsadvokatene ble fastsatt ved kongelig resolusjon av 13. juni 1997, som erstattet tidligere instruks fra 1906. Etter instruksen skulle Generaladvokaten lede og føre tilsyn med krigsadvokatene. Kjerneoppgavene fremgikk av resolusjonens § 9 første og annet ledd, som lød:

: *Generaladvokaten og krigsadvokatene bistår de militære sjefer ved etterforsking av disiplinærsaker og fører tilsyn med utøvelsen av disiplinærmyndigheten, slik det følger av [[lov om militær disiplinærmyndighet]] 20. mai 1988 nr 32 og tilhørende disiplinærreglement.*

: *Generaladvokaten og krigsadvokatene utfører oppgaver tillagt [[Påtalemyndigheten i Norge|påtalemyndigheten]] i militære straffesaker slik det følger av [[Straffeprosessloven|lov om rettergangsmåten i straffesaker]] 22. mai 1981 nr. 25 kap. 35 og reglene i [[påtaleinstruksen]].*

Ifølge resolusjonens § 13 skulle generaladvokaten dessuten planlegge og forberede den militære disiplinær- og påtalemyndighets virksomhet i krig. Bestemmelsen kan ses i sammenheng med § 5 i forskrift om domstolordningen i saker etter militær straffelov i krigstid av samme dato, hvor det het at Generaladvokaten fører oppsyn med at rettergangsordningen er forberedt ved mobilisering.

## Generaladvokater
Arne Willy Dahl var generaladvokat fra 1988 til 2014. Han ble etterfulgt av Lars Morten Bjørkholt. I statsråd 10. januar 2020 ble Sigrid Redse Johansen utnevnt til generaladvokat. Hun hadde da vært konstituert i stillingen siden 1. mai 2018.

## Referanser


## Litteratur
* Geir-Otto Johansen: Generaladvokaten og det militære rettsvesen : en historisk oversikt. Militære småjuridiske skrifter nr. 12, [Oslo] : Generaladvokatembetet, 1997
Braniewo

**Braniewo** (tysk: *Braunsberg*) er en polsk by i voivodskapet Ermland-Masuria, det vil si i det gamle Øst-Preussen, den østligste delen av Tyskland før grenseendringene som fulgte etter annen verdenskrig. Byen har en viss interesse også i skandinavisk sammenheng: Her grunnla jesuittene i 1578 et katolsk presteseminar med tanke på katolsk misjon i de nordiske land.

Braniewo ligger i dag tett ved grensen til Russland, nærmere bestemt inntil Kaliningrad-eksklaven.

Byen begynte som en tyskordensborg ved elven Passarge (i dag *Pasłęka*) grunnlagt av Johannes Fleming, sønn av en lybekkisk rådsherre.  Biskop Anselm av Meissen gav i 1254 den fremvoksende byen (da kalt *Brusberg* eller *Brunsberg*) byrettigheter etter lybekkerrett i 1254. Fire år tidligere hadde han innrettet et kannikkapittel der med valgrettigheter ved bispevalg. Imidlertid klarte prøyserne (den gang navnet på en baltisk folkestamme) raskt å ødelegge byen. Biskop Henrik I (1278–1300) måtte i flytte kapittelet til Frauenburg (i dag *Frombork*).

Tidlig på 1500-tallet ble protestantismen innført i Preussen, men biskop Stanislaw Hosius (1504–1579) klarte i 1551 å tilbakeføre byen til den katolske tro. Blant dem som underviste på misjonskollegiet i Braunsberg var den norske jesuitten "Klosterlasse" fra Vestfold.

Byen inngikk deretter i det lille tyske katolske området som skulle bestå i Øst-Preussen helt til tyskerne ble fordrevet fra området i avslutningsfasen av annen verdenskrig: Den 20. mars 1945 ble byen erobret av sovjetiske styrker, og senere overført til Polen. Byen var blitt sterkt ødelagt under krigen, og ble ytterligere vansiret etterpå. I mange år var det en stor sovjetisk militærforlegning i byen.

## Vennskapsbyer
*  Zielenogradsk, 2011
*  Münster, 2011

## Referanser


## Eksterne lenker
*
Trond Helleland

**Trond Helleland** (født 1962) er en norsk politiker (H). Han har vært stortingsrepresentant for Buskerud siden 1997 og var Høyres parlamentariske leder under Solberg-regjeringen fra 2013 til 2021.

## Bakgrunn
Trond Helleland er oppvokst i Oslo og Ål i Hallingdal. Han kommer fra en familie med flere generasjoner lærere. Faren, Johannes, var rektor ved Ål folkehøgskole.

Han gikk Hallingdal gymnas og deretter Concordia College i Minnesota. Han er cand.mag. med statsvitenskap, historie og offentlig rett fra Universitetet i Oslo og gikk videre til hovedfagstudiet i statsvitenskap, men avla ikke hovedfagsoppgave. Han var lokalpolitiker og konsulent for reiseliv og regional utvikling i Buskerud fylkeskommune før han ble valgt inn på Stortinget.

Trond Helleland giftet seg i 2006 med partikollega Linda Hofstad Helleland. Han er nevø (søstersønn) av stortingsrepresentant Hallgrim Berg fra Ål og oldebarn av stortingsrepresentant Johannes Helleland fra Ullensvang.

## Politisk karriere
Helleland var formann i Ål Unge Høyre 1980–1981, viseformann i Buskerud Unge Høyre 1983–1984 og medlem av Unge Høyres sentralstyre 1984–1988. I 1986 ble Helleland valgt til Unge Høyre-formann i en kampvotering mot Hans Olav Otterlei, og utfallet ble betegnet som en seier for distriktsfylkene. 

Hellelands lokalpolitiske aktivitet omfatter medlem av Drammen bystyre 1995–1999, medlem av Buskerud fylkesting 1988–1995 (fylkesutvalget 1992–1995) og leder i Buskerud Høyre 1990–1998. Foran stortingsvalget i 1997 vant han kampen om Høyres sikre mandat til Stortinget fra Buskerud mot onkelen Hallgrim Berg.

Han har vært innvalgt på Stortinget fra Buskerud siden 1997, etter å ha vært vararepresentant 1989–1997. På Stortinget har han vært medlem av Familie-, kultur- og administrasjonskomiteen 1997–2001, leder i Justiskomiteen 2001–2005, medlem av Transport- og kommunikasjonskomiteen 2005–2009, medlem av Kommunal- og forvaltningskomiteen 2009–2013, medlem av Utenriks- og forsvarskomiteen samt Høyres parlamentarisk leder 2013–2021, og nestleder i transport- og kommunikasjonskomiteen fra 2021.

* 1997–2001: Medlem av Familie-, kultur- og administrasjonskomiteen
* 2001–2005: Leder av Justiskomiteen
* 2005–2009: Medlem av Transport- og kommunikasjonskomiteen
* 2009–2013: Medlem av Transport- og kommunikasjonskomiteen
* 2013–2013: Medlem av Kommunal- og forvaltningskomiteen
* 2013–2017: Medlem av Utenriks- og forsvarskomiteen og Den utvidede utenriks- og forsvarskomiteen
* 2017–2021: Medlem av Utenriks- og forsvarskomiteen og Den utvidede utenriks- og forsvarskomiteen
*2021–2025: Nestleder i Transport- og kommunikasjonskomiteen
*2025–: Nestleder i Transport- og kommunikasjonskomiteen

#### Medlem av Høyres gruppestyre på Stortinget

* 2009–2013: Medlem av gruppestyret
* 2013–2021: Leder i gruppestyret (mens Erna Solberg var statsminister)
* 2021–2025 1. nestleder i gruppestyret
* 2025–: Medlem av gruppestyret

## Referanser


## Eksterne lenker
* 
* 
*
Spreewald

**Spreewald** (nedersorbisk *Błota*) er et romantisk elve- og kanalområde i den sydlige del av den tyske delstaten Brandenburg i landkretsene Spree-Neiße, Dahme-Spreewald og Oberspreewald-Lausitz. 

Spreewald inndeles i det sydlige Oberspreewald og det nordlige Unterspreewald. Landskapet er formet i den siste istid. Det finnes 18&nbsp;000 dyre- og plantearter her. Hele området fikk i 1991 status av UNESCO som biosfærereservat.

## Steder
*Burg (Spreewald)
*Cottbus
*Lübben (Spreewald)
*Lübbenau/Spreewald
*Straupitz
*Schlepzig

## Eksterne lenker
* http://www.spreewald.de
* http://www.spreewald-online.de
* Spreewald: Informationen und Bilder
Rolf Reikvam

**Rolf Reikvam** (født 12. mars 1948 i Førde, Sogn og Fjordane) er en norsk politiker (SV). Han ble innvalgt på Stortinget fra Akershus fra 1997 og til 2009, da han ikke stilte til gjenvalg. Han var formann i Stortingets kirke-, utdannings- og forskningskomite fra 2001 til 2005. 

Han er utdannet *cand.mag.* med samfunnsøkonomi og offentlig rett (1968–74) og har arbeidet som lærer ved Jessheim videregående skole 1974–1977; senere som lønnssekretær i Norsk Lektorlag 1977–1986 og spesialrådgiver i Finansforbundet 1986–1997. 

Han har vært medlem av fylkestinget i Akershus 1987–1997 og leder av fylkesskolestyret 1991–1997. Han har også vært styreleder for Romerike folkehøgskole. 

## Stortingsverv
* 2006&ndash;2009 medlem av Kommunalkomiteen
* 2005&ndash;2009 sekretær i Lagtinget.
* 2005&ndash;2006 medlem av Kirke-, utdannings- og forskningskomiteen
* 2001&ndash;2005 leder av Kirke-, utdannings- og forskningskomiteen.
* 2001&ndash;2005 medlem av Fullmaktskomiteen.
* 1997&ndash;2001 medlem av Kirke-, utdannings- og forskningskomiteen.

## Referanser


## Eksterne lenker
* 
*
Den europeiske bank for gjenoppbygning og utvikling

**Den europeiske bank for gjenoppbygning og utvikling** (engelsk: *European Bank for Reconstruction and Development*, **EBRD**) ble grunnlagt i 1991 for i hovedsak å fremme private næringslivstiltak i de land som tidligere lå i den kommunistiske Østblokken, og å bistå i overgangen til markedsøkonomi og demokrati. Bankens president er Thomas Mirow. 

Banken har hovedkvarter i London, og eies av blant andre Australia, Belgia, Canada, Danmark, Egypt, Finland, Frankrike, Hellas, Irland, Island, Israel, Italia, Japan, Kypros, Liechtenstein, Litauen, Luxembourg, Malta, Marokko, Mexico, Mongolia, Nederland, New Zealand, Norge, Portugal, Spania, Storbritannia, Sverige, Sveits, Sør-Korea, Tyrkia, Tyskland, USA og Østerrike.

Banken er aktiv i til sammen 29 land pr november 2011; Albania, Armenia, Aserbajdsjan, Bosnia-Hercegovina, Bulgaria, Estland, Georgia, Belarus, Kasakhstan, Kirgisistan, Kroatia, Latvia, Litauen, Nord-Makedonia, Moldova, Mongolia, Montenegro, Polen, Romania, Russland, Serbia, Slovakia, Slovenia, Tadsjikistan, Turkmenistan, Tyrkia, Ukraina, Ungarn og Usbekistan.

## Presidenter
*Jacques Attali (1991–1993)
*Jacques de Larosière (1993–1998)
*Horst Köhler (1998–2000)
*Jean Lemierre (2000–2008)
*Thomas Mirow (2008–2012)
*Suma Chakrabarti (2012–2020)
*Odile Renaud-Basso (2020–)

## Referanser


## Eksterne lenker
*
Classic Queen

***Classic Queen*** er et samlealbum fra 1992 med sanger av det britiske rockebandet Queen. Det ble utgitt for å tjene penger på den plutselige Queen-feberen i USA etter filmen *[[Wayne's World]]*, men passet &ndash; til tross for at det ifølge eksperter er bra sammensat &ndash; ikke med tidligere Queen-samlinger. Det overlappet både *[[Greatest Hits (Queen)|Greatest Hits]]* fra 1981 og *[[Greatest Hits II (Queen)|Greatest Hits II]]* fra 1991, og inneholder noen sanger som ikke var med på noen av dem. Derfor ga Hollywood Records ut enda en *Greatest Hits*, bare i USA, som hadde andre sanger enn 1981-utgaven, men var designet spesielt for å supplere *Classic Queen*.

## Sporliste
#«A Kind of Magic» (Roger Taylor)
#«Bohemian Rhapsody» (Freddie Mercury)
#«Under Pressure» (David Bowie, John Deacon, Brian May, Freddie Mercury)
#«Hammer to Fall» (Brian May)
#«Stone Cold Crazy» (John Deacon, Brian May, Freddie Mercury, Roger Taylor)
#«» (John Deacon)
#«Radio Ga Ga» (Roger Taylor)
#«I'm Going Slightly Mad» (Queen)
#«» (Queen)
#«Tie Your Mother Down» (Brian May)
#«» (Queen)
#«» (Queen)
#«» (Queen)
#«Keep Yourself Alive» (Brian May)
#«» (Queen)
#«Who Wants to Live Forever» (Brian May)
#«The Show Must Go On» (Queen)

## Eksterne lenker
*
Magnhild Meltveit Kleppa

**Magnhild Meltveit Kleppa** (født 12. november 1948 i Fister i Rogaland) er en norsk tidligere politiker (Sp) og tidligere fylkesmann i Rogaland. Kleppa satt i regjeringen Bondevik I fra 1997 til 2000 som sosialminister og i Stoltenberg II fra 2007 til 2012 som kommunalminister (2007–2009) og samferdselsminister (2009–2012). De første to årene til Stoltenberg II regjeringen var Kleppa Senterpartiets parlamentariske leder.  

## Biografi
Kleppa er utdannet lærer fra Kristiansand lærerskole 1970, og har senere studert samfunnsfag, biologi og spesialpedagogikk ved Stavanger lærerskole. Hun arbeidet som lærer og rådgiver fra 1967 til 1992. Fra 1992 til 1993 var Kleppa gruppeleder for Senterpartiet i Rogaland fylkeskommune, hun var også fylkesleder i Rogaland 1987–1990. 

Hun ble innvalgt på Stortinget fra Rogaland i 1993. Kleppa var nestleder i Senterpartiet under Anne Enger Lahnstein 1991–1997 og parlamentarisk leder 2005–2007. Hun var sosialminister i Kjell Magne Bondeviks første regjering 1997–2000. I Jens Stoltenbergs andre regjering var hun kommunal- og regionalminister 2007&ndash;2009 og samferdselsminister fra 20. oktober 2009 til 18. juni 2012.

Kleppa ble 26. oktober 2012 utnevnt til fylkesmann i Rogaland og tiltrådte stillingen i oktober 2013 da hennes stortingsperiode var avsluttet. Hun er fylkesmann ut juni 2019. Fra 1. juli 2019 er hun medlem av EOS-utvalget.

## Regjering
* 17. oktober 1997–17. mars 2000: statsråd i Sosial- og helsedepartementet, sosialsaker
* 21. september 2007–20. oktober 2009: statsråd i Kommunal- og regionaldepartementet
* 20. oktober 2009–18. juni 2012: statsråd i Samferdselsdepartementet

## Stortingskomiteer
* 2005–2009: medlem i Kontroll- og konstitusjonskomiteen
* 2005–2009: medlem i Den utvidede utenrikskomiteen
* 2005–2009: medlem i Valgkomiteen
* 2001–2005: leder i Kommunalkomiteen
* 2001–2005: varamedlem i Den utvidede utenrikskomiteen
* 2001–2005: varamedlem i Valgkomiteen
* 1997–2001: medlem i Kommunalkomiteen (fra 22. mars 2000)
* 1993–1997: medlem i Finanskomiteen
* 1993–1997: medlem i Valgkomiteen
* 1993–1997: varamedlem i Den utvidede utenrikskomiteen

## Referanser


## Eksterne lenker
* 
* 
*
Ågot Valle

**Ågot Jorunn Valle** (født 26. mai 1945 i Levanger) er en norsk politiker (SV). Hun ble innvalgt på Stortinget fra Hordaland i 1997, og satt tre sammenhengende perioder til hun gav seg som stortingsrepresentant i 2009. Hun er kusine til NRK-profilen Viggo Valle.

Valle tok Statens Fysioterapiskole Oslo 1967 og diverse helseadministrative fag, Folkehelsevitenskap, Statens institutt for folkehelse 1996.

Valles yrkespraksis er fysioterapeut i institutt 1968–1981, fysioterapeut i HVPU 1982–1986, kommunefysioterapeut Kvam 1986–1988, barnefysioterapeut og leder av fysio-/ergoterapitjenesten Loddefjord, Bergen 1988–1997 og omsorgssjef Loddefjord 1997.

## Stortingets Presidentskap
* 2001–2005 president i Odelstinget.

## Stortingskomitéer
* 2005–2009 medlem i Utenrikskomitéen.
* 2005–2009 medlem i Den utvidede utenrikskomitéen.
* 2001–2005 leder i Kontroll- og konstitusjonskomitéen.
* 2001–2005 varamedlem i Den utvidede utenrikskomitéen.
* 1997–2001 nestleder i Familie-, kultur- og administrasjonskomitéen.
* 1997–2001 varamedlem i Valgkomitéen.

## Referanser


## Eksterne lenker
* 
*